રાજકોટના એડવોકેટ ધીરૂભાઈ ખાચરની જસદણના ભડલી ગામે બુધવારે મોડી સાંજે દસ રાઉન્ડ ફાયરિંગ કરી હત્યા નિપજાવાઈ છે. ક્રુરતાપૂર્ણ હત્યાની ઘટના પાછળ વડીલોપાર્જીત મિલકતનો વિવાદ કારણભૂત હોવાનું પોલીસ કહે છે. પોલીસ સૂત્રોએ જણાવ્યું કે, પ્રાથમિક વિગતો મુજબ ૫૦ વર્ષના ધીરુભાઈ ખાચરની હત્યા તેમના ભત્રીજાએ જ કરી હોવાની જાણકારી મળી છે. આરોપીને પકડી પાડવા માટે ટીમે કામે લગાવવામાં આવી છે. વડીલોપાર્જીત મિલકતના વિવાદમાં એક મહીના પહેલાં ધીરુભાઈ ખાચર ઉપર હુમલો થયો હતો. આ પછી ધીરૂભાઈ ખાચર તેમના વતન જસદણના ભડલી ગામે રહેવા ગયા હતા.